ໃນຂອບເຂດການຢ້ຽມຢາມອົດສະຕາລີ, ວັນທີ 15 ມີນາ, ທ່ານ ນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ພົບປະແລກປ່ຽນຄໍາເຫັນກັບທ່ານປະທານສະພາສູງ ອົດສະຕາລີ Scott Ryan ແລະ ປະທານສະພາຕໍ່່າ ອົດສະຕາລີ Tony Smith.
ທີ່ການພົບປະແລກປ່ຽນ, ທ່ານນາຍົກລັດຖະມົນຕີ ຫງວຽນຊວນຟຸກໄດ້ຢັ້ງຢືນວ່າ ຫວຽດນາມປາດຖະໜາຢາກເຮັດໃຫ້ການພົວພັນກັບອົດສະຕາລີໃນທຸກຂົງເຂດໃຫ້ເລິກເຊິ່ງ ກວ່າອີກ ໃນນັ້ນມີສະພາແຫ່ງຊາດ; ພ້ອມທັງສະເໜີໃຫ້ສະພາສູງ ແລະ ສະພາຕໍ່າ ຄວນເອົາໃຈໃສ່ຊຸກຍູ້ການຮ່ວມມືລະຫວ່າງບັນດາອົງການນິຕິບັນຍັດສອງປະເທດໃຫ້ເຂັ້ມແຂງກວ່າ ອີກ ເພື່ອໃຫ້ສົມກັບການພົວພັນຄູ່ຮ່ວມມືຍຸດທະສາດທີ່ຫາກໍ່ສ້າງຕັ້ງ.
ສ່ວນຝ່າຍອົດສະຕາລີ, ທ່ານປະທານສະພາສູງ Scott Ryan ແລະ ປະທານສະພາຕໍ່່າ Tony Smith ຢັ້ງຢືນວ່າ ສະພາສູງ ແລະ ສະພາຕໍ່າອົດສະຕາລີ ຍາມໃດກໍສະໜັບສະໜູນ ແລະ ໜູນຊ່ວຍການພັດທະນາການພົວພັນລະຫວ່າງຫວຽດນາມ - ອົດສະຕາລີຢ່າງສຸດໃຈ. ທ່ານປະທານສະພາສູງ Scott Ryan ໃຫ້ຮູ້ວ່າ ຈະສືບຕໍ່ສ້າງເງື່ອນໄຂ, ສະໜັບສະໜູນວົງຄະນະຍາດຊາວຫວຽດນາມຢູ່ອົດສະຕາລີ ເຊື່ອມຕົວເຂົ້າກັບສັງຄົມ ແລະ ທໍາມາຫາກິນປະສົບຜົນສໍາເລັດ, ສືບຕໍ່ປະກອບສ່ວນເຂົ້າໃນການພັດທະນາຂອງແຕ່ລະປະເທດ ກໍຄືການພົວພັນ ລະຫວ່າງ ຫວຽດນາມ - ອົດສະຕາລີ ຢ່າງຕັ້ງໜ້າ
(ແຫຼ່ງຄັດຈາກ VOV)